如果有個人由海平面
瞬間移動到珠穆朗瑪峰山頂
身體情況好快就會轉差
喺海拔 8,848 米
氣壓係海平面嘅大概 33%
即係空氣中嘅氧氣少咗好多
而呢個人好可能會
喺幾分鐘內窒息
但係用一個月時間
行同一段旅程嘅人
就有可能喺山頂存活幾個鐘
究竟我哋身體喺一個月內
發生咗乜嘢變化
响不可思議嘅高度
能承受如此低嘅氣壓呢？
試想像吓
你係 58 億人當中
一個生活喺海平面上
唔夠 500 米嘅人
當你喺呢度吸氣
肺部就會充滿含有多種氣體
及化合物組成嘅空氣
其中最重要嘅係氧氣分子
佢會同血液入面嘅血紅素結合
之後血液喺你嘅全身循環
為所有細胞帶嚟必需嘅氧氣
但當海拔升高
空氣就會越稀薄
每種合成嘅氣體相對份量
直至進入高層大氣度都唔會變
但整體嚟講
身體吸收嘅氧氣會少咗
如果你登上海拔 2,500 米以上
會引起一種叫做
「急性高山病」嘅高原反應
通常會造成頭痛
疲勞同嘔心
好彩，急性高山病只會喺
我哋攀登得太快個陣發生
因為我哋身體有好多
適應高海拔嘅方法
喺達到海拔 1,500 米
頭幾分鐘、甚至係頭幾秒
頸度嘅頸動脈化學感受器
會感知血液嘅低氧壓
從而令到身體作出反應
增加呼吸嘅頻率同深度
嚟抗衡缺氧嘅情況
你嘅心率會提高
心臟亦會更緊密咁收縮
令到每下心跳可以泵出額外嘅血液
迅速噉帶含氧嘅血液
喺身體入面流動
呢啲改變發生得相對較快
而如果你要繼續攀登
你嘅心跳率同呼吸就會因而加快
但係如果你停留喺
呢個高度幾個星期
就會由於長期適應咗呢個高度而得益
喺去到海拔 1,500 米以上嘅頭幾日
你血液內嘅血漿量會減少
令到血紅素濃度增加
跟住落嚟兩個星期
你嘅血紅素水平會持續上升
令每毫升嘅血液能帶有更多氧氣
配合埋高心跳率
呢啲高濃度血紅素嘅新血液
有效率噉將氧氣分配到身體各處
甚至連每次心跳所泵出嘅血量
都可以回復返正常水平
喺呢段時間
透過叫做通氣適應過程
你嘅呼吸亦會進一步增加
通過咗幾星期延長嘅適應過程
你嘅身體已作出充分嘅改變
令你可以攀得更高
但係，你仍然要喺路途上
花額外嘅時間去適應
經常喺登得更高之前
要先行落山俾身體復原
因為珠穆朗瑪峰唔單止係好高
佢係地球上最高嘅地方
喺海拔 3,500 米以上
我哋嘅身體會承受好大壓力
腦入面嘅動脈同靜脈會擴張
以便加速血液流通
但係我哋最細嘅
叫做微絲血管
啲 size 唔會變
噉樣增加咗嘅壓力
可能會令到血管滲漏
喺大腦度積聚液體
類似嘅問題亦可能喺肺部發生
氧氣不足會令肺部嘅血管收縮
導致更多血管滲漏同液體積聚
產生兩種分別叫做
高山腦水腫同高山肺水腫嘅病
雖然非常罕見
但係如果冇及時處理
就可能會危害生命
有啲西藏人同南美人
有居住喺高原嘅家族歷史
佢哋有遺傳嘅基因
嚟預防輕微高山症嘅優勢
就算係噉，都唔能夠
對嚴重高山症免疫
即使有呢啲風險
响過去一個世紀
登山人士都證明咗
人可以登上比科學家想像中更高嘅地方
登山人士可以突破身體極限
重新定義人類嘅適應能力